Ραφήνα 20.6.2005
Προς το

Υπουργείο Μεταφορών και Επικοινωνιών
Γενική Γραμματεία Επικοινωνιών
Γενική Διεύθυνση Επικοινωνιών
Διεύθυνση Διαχείρισης και Ελέγχου Φάσματος Ραδιοσυχνοτήτων
Τμήμα Χορήγησης Αδειών.
Αναστάσεως 2 Παπάγου 15669

Θέμα: Διευκρινήσεις για αίτηση αδείας ψηφιακού αναμεταδότη (συνέχεια 2)
Σχετ 29864/1393 24/5/2005
          33436/1538  9/6/2005
          37999/1815 5/7/2005

Αγαπητοί μου,
Κάθε γράμμα σας με εκπλήσσει, δεν μπορώ να καταλάβω τι το διαφορετικό θα επιληφθείτε στο γράμμα μου. Αν υπαινίσσεστε για την αυθεντικότητά του για νομικούς λόγους, βέβαια και είναι δικό μου και σας το εσωκλείω  υπογεγραμμένο αν παρ΄ ελπίδα δεν υπογράφθηκε. Αν απλά θέλετε να χρονοτριβήσετε, μέσα στα 3 χρόνια ταλαιπωρίας μου δεν βλέπω το όφελος σας, αν θέλετε χρόνο να το σκεφτείτε καλύτερα και να πάρετε την σωστή απόφαση τότε ας είναι. 

Πάντως επειδή διακρίνω μία τάση χρονοτρίβησης αλλά  και μία τάση αποποίησης της προσωπικής σας ευθύνης, στηριζόμενοι στην «πάγια νομολογία» που αναφέρατε περισπούδαστα στην επιστολή σας της 9/6/2005, και με την ευκαιρία της επανόδου μου αυτής, σας εφιστώ την προσοχή ότι όταν ζητήσω την ηθική και υλική μου δικαίωση και των οποιονδήποτε εξόδων μου για την ταλαιπωρία αυτή που με υποβάλετε, δεν θα την ζητήσω από το ανώνυμο Ελληνικό Δημόσιο, δηλαδή τον φορολογούμενο πολίτη, δηλαδή τελικά εμένα, αλλά  προσωπικά από τους υπεύθυνους δημοσίους υπαλλήλους που με εξευτελίζουν σαν πολίτη και με υποβάλουν σε αυτή την ταλαιπωρία και μάλιστα θα ζητήσω παραδειγματική τιμωρία, γιατί γνωρίζω ότι πολλοί πολίτες ραδιοερασιτέχνες σας έχουν ζητήσει προφορικά και γραπτά το ίδιο θέμα και με την ίδια δικαιολογία τους αποπέμψατε. 

Τάσος Ζαχαρίου